REPUBLIKA SLOVENIJA **MINISTRSTVO ZA OBRAMBO**

SLOVENSKA VOJSKA CENERALŠTAB

Vojkova cesta 55, 1000 Ljubljana T: 01 471 22 11

F: 01 471 16 50

E: glavna.pisarna.gssv@mors.si [www.slovenskavoiska.si](http://www.slovenskavoiska.si)

**OBJAVLJA**

**javni razpis za prosto delovno mesto v** **Vojaško zdravstveni enoti / Oddelek za psihološko dejavnost:**

»**VIŠJI VOJAŠKI USLUŽBENEC ZA PSIHOLOŠKO DEJAVNOST VU IX. / X. / XI. r. (m/ž)«**

Zainteresirani kandidati morajo za zasedbo delovnega mesta izpolnjevati naslednje splošne in posebne pogoje.

Splošni pogoji (88. člen Zakona o obrambi):

* državljanstvo Republike Slovenije, brez dvojnega državljanstva,
* zdravstvena in fizična sposobnost,
* nečlanstvo v političnih strankah,
* nekaznovanost (brez pravnomočne obsodbe zaradi kaznivega dejanja, ki se preganja po uradni dolžnosti, in brez obsodbe na več kot trimesečno nepogojno zaporno kazen, za kakšno drugo kaznivo dejanje oz. kazenskega postopka ni v teku),
* brez varnostnega zadržka (pozitivna ocena varnostnega tveganja).

Zahtevana znanja:

* univerzitetna izobrazba smer psihologija ali 2. bolonjska stopnja – magister psihologije,
* aktivno znanje slovenskega in angleškega jezika,
* strokovni izpit iz zdravstva.

Želena znanja:

* usposobljenost za uporabo posebnih psihodiagnostičnih sredstev (PIE, FPI-R, PAI, WAIS IV, R-PAS),

Osnovne naloge višjega vojaškega uslužbenca za psihološko dejavnost v oddelku za psihološko dejavnost Vojaško zdravstvene (VZE) enote so:

* izvajanje individualnih in skupinskih psiholoških testiranj,
* koordiniranje psiholoških pregledov,
* samostojno izvajanje psiholoških pregledov,
* pisanje psiholoških izvidov in mnenj,
* urejanje psihološke dokumentacije,
* sodelovanje v multidisciplinarnih timih.

Dolžnost psiholog se opravlja v nazivu vojaški uslužbenec (od IX. r. do XI. r.) z začetkom v 18. plačnem razredu, ter možnostjo napredovanja in napotitve na specializacijo iz klinične psihologije. V kolikor kandidat ne izpolnjuje pogoja o opravljenem strokovnem izpitu iz zdravstva, nudimo možnost opravljanja pripravništva in strokovnega izpita. Delovno mesto je v Vojaško zdravstveni enoti v Ljubljani (Šentvid).

V izbirni postopek se bodo uvrstile le popolne in pravočasne prijave. Po izteku razpisa bodo s prijavljenimi kandidati opravljeni razgovori. Z izbranim kandidatom bo sklenjena pogodba za zaposlitev s polnim delovnim časom – delovno razmerje za določen čas 10 let z možnostjo podaljšanja. Dolžnost zaposleni nastopi po uspešno opravljenem temeljnem vojaško strokovnem usposabljanju, v naziv pa je imenovan po uspešno opravljenem obveznem usposabljanju za imenovanje v naziv.

Način prijave kandidatov:

Zainteresirani kandidati prijavo skupaj s potrdilom o zaključeni izobrazbi in kratkim življenjepisom iz katerega so razvidne delovne izkušnje, posredujejo po pošti (ali elektronski pošti) na naslov:

* Uprava za obrambo Ljubljana, Dimičeva ulica 16, 1000 Ljubljana, uolj@mors.si,
* Uprava za obrambo Novo mesto, Seidlova cesta 1, 8000 Novo mesto, uonm@mors.si,
* Uprava za obrambo Celje, Maistrova ulica 5, 3000 Celje, uoce@mors.si,
* Uprava za obrambo Kranj, Bleiweisova 32, 4000 Kranj, uokr@mors.si,
* Uprava za obrambo Maribor, Ulica heroja Bračiča 2, 2000 Maribor, uomb@mors.si,
* Uprava za obrambo Postojna, Kolodvorska 5, 6230 Postojna, uopo@mors.si.

Zadnji dan za oddajo prijav je 30. 09. 2025.

Kontaktna oseba za dodatne informacije o delovnem mestu je VU XIII. r. Petra Resman, telefon (01) 471 1884, e-pošta: petra.resman@mors.si.